CELEX: 62009TN0087
Language: ro
Date: 2009-02-25 00:00:00
Title: Cauza T-87/09: Acțiune introdusă la 25 februarie 2009 — Gråhundbus v/Jørgen Andersen/Comisia

16.5.2009   
            
            
               RO
            
            
               Jurnalul Oficial al Uniunii Europene
            
            
               C 113/38
            
         Acțiune introdusă la 25 februarie 2009 — Gråhundbus v/Jørgen Andersen/Comisia
   (Cauza T-87/09)
   2009/C 113/77
   Limba de procedură: engleza
   
      Părțile
   
   
      Reclamant: Gråhundbus v/Jørgen Andersen (Ballerup, Danemarca) (reprezentanți: M. Nissen, J. Rivas de Andrés, J. Gutiérrez Gisbert, avocați)
   
      Pârâtă: Comisia Comunităților Europene
   
      Concluziile reclamantului
   
   
               —
            
            
               Anularea poziției definitive a Comisiei privind ruta Copenhaga-Ystad, conținută la punctele 75, 76 și 145 din Decizia Comisiei din 10 septembrie 2008 cu privire la ajutorul de stat C 41/08 (NN 35/08) — Danske Statsbaner;
            
         
               —
            
            
               în subsidiar, anularea Deciziei Comisiei din 10 septembrie 2008 cu privire la ajutorul de stat C 41/08 (NN 35/08) — Danske Statsbaner;
            
         
               —
            
            
               obligarea Comisiei Comunităților Europene la plata cheltuielilor de judecată suportate de reclamant.
            
         
      Motivele și principalele argumente
   
   Reclamantul solicită anularea Deciziei Comisiei din 10 septembrie 2008 prin care a fost inițiată procedura prevăzută la articolul 88 alineatul (2) CE cu privire la ajutorul de stat care se presupune că a fost acordat în favoarea Danske Statsbaner („DSB”) de către Danemarca pentru transportul feroviar de pasageri între Copenhaga și Ystad, prin intermediul contractelor de serviciu public încheiate între întreprinderea publică DSB și Ministerul danez al transporturilor [cazul C 41/08 (NN 35/08) — Danske Statsbaner]. Părțile interesate au fost invitate să își prezinte observațiile (1).
   Reclamantul efectuează transport de pasageri cu autobuzul pe ruta Copenhaga-Ystad.
   În susținerea acțiunii sale, reclamantul invocă trei motive.
   În primul rând, reclamantul pretinde că, atunci când a reținut că guvernul danez nu a săvârșit o eroare vădită de apreciere considerând că ruta Copenhaga-Ystad constituie un serviciu public sau un serviciu de interes economic general, Comisia a comis o eroare de drept.
   În al doilea rând, reclamantul susține că, atunci când, în lumina informațiilor aflate în posesia sa, nu a emis rezerve cu privire la calificarea rutei Copenhaga-Ystad drept o obligație de serviciu public sau drept un serviciu de interes economic general sau drept un serviciu public, Comisia a comis o eroare de drept. Reclamantul susține că, în speță, Comisia nu ar fi trebuit să accepte argumentele prezentate de guvernul danez fără ca, în prealabil, să le pună în discuție sau să le examineze.
   În al treilea rând, reclamantul susține că, în speță, Comisia nu și-a motivat corespunzător decizia, cu încălcarea obligației prevăzute la articolul 253 CE, întrucât singurul motiv prevăzut în decizia Comisiei constă în repetarea argumentelor guvernului danez.
   
      (1)  JO 2008, C 309, p. 14.